ရွှေထီးဆောင်းတဲ့ ၁၆ ရက်

ရွှေထီးဆောင်းတဲ့ ၁၆ ရက် သည် ဒါရိုက်တာ ဘဒ် ဂရင်းစပန် ရိုက်ကူးသည့် အမေရိကန်၊ ကယ်လီဖိုးနီးယား၊ လော့စ်အိန်ဂျယ်လိစ်မြို့တွင် ကျင်းပသော ၁၉၈၄ နွေအိုလံပစ်အကြောင်း ၁၉၈၅ မှတ်တမ်းတင်ရုပ်ရှင် ဖြစ်သည်။ ဤမှတ်တမ်းတင် ရိုက်ကူးမှုတွင် ပါဝင်သော အားကစားသမားများမှာ မာရီ လို ရက်တန်၊ ဂရက် လိုဂါနစ် နှင့် မိုက်ကယ် ဂရော့ တို့ ဖြစ်သည်။

ထိုရုပ်ရှင်မှာ ဗားရှင်းများစွာ ရှိသည်။ ပြဇာတ်ဗားရှင်းမှာ ၂.၅ နာရီ ကြာကာ၊ တီဗီဗားရှင်းက ခြောက်နာရီကြာပြီး၊ ၁၉၈၈ ဇူလိုင်တွင် ခြောက်ပိုင်းပါ မီနီစီးရီးအဖြစ် PBS တွင် ထုတ်လွှင့်ပြသခဲ့သည်။ 

၁၉၈၅ ဇူလိုင် ၂၉ တွင် ကယ်လီဖိုးနီးယား ဘီဗာလီဟီးက Academy of Motion Picture Arts and Sciences ၏ ဆင်မျူရယ် ဂိုးဒွင် ဇာတ်ရုံတွင် ရုပ်ရှင်ကို ပရီမီယာပွဲ ဦးဆုံး စပြသည်။ 

၁၉၈၅ အောက်တိုဘာ ၂၃ တွင် စတင်၍ ကယ်လီဖိုးနီးယား၊ စန်တာ မိုနီကာ၌ နှစ်ပတ်ကြာအောင် ပြသရသည်။ ၁၉၈၆ မတ် ၇ တွင် နယူးယောက်မြို့၌ ပြသရာ၊ $၈၄,၀၀၀ မြတ်စွန်းသည်။ ၁၉၈၇ ဇန်နဝါရီ ၂၄ တွင် ဒစ္စနေလိုင်းမှ ရုပ်သံအဖြစ် စတင်ထုတ်လွှင့်သည်။

ကိုးကား

၁၉၈၅ ရုပ်ရှင်ဇာတ်ကားများ
အင်္ဂလိပ်ဘာသာစကား ရုပ်ရှင်ဇာတ်ကားများ
အမေရိကန် ရုပ်ရှင်ဇာတ်ကားများ